ઉલ્લેખનીય છે કે ગુજરાત સરકારે મેડિકલમાં પ્રવેશ મેળવવા માટે ડોમિસાઈલ સર્ટિફિકેટ ફરજિયાત કર્યું હતું. આ નિયમ પ્રમાણે ગુજરાતમાંથી ધોરણ-10 અને ધોરણ-12 પાસ કર્યું હોય, તેમજ ગુજરાત ડોમિસાઈલ હોય તેવાં વિદ્યાર્થીઓને પ્રવેશમાં પ્રાથમિકતા આપવામાં આવે છે. આ નિયમને કારણે ગુજરાત ડોમિસાઈલ હોય પરંતુ ધોરણ-10 કે ધોરણ-12 ગુજરાતમાંથી પાસ ન કર્યું હોય તેવા વિદ્યાર્થીઓ પ્રવેશ મેળવવા પાત્ર રહેતા નથી. આ નિર્ણય સામે અનેક વિદ્યાર્થીઓના વાલીઓ હાઈકોર્ટમાં ગયા હતા.